Răspunsul lui Francisc Doboș, după ce IPS Teodosie a spus că la ortodocși "vine lumina" și la catolici nu.
O nouă declarație ciudată vine de la Arhiepiscopul Tomisului. ÎPS Teodosie spune că la ortodocși "vine lumina" și aghiazma se păstrează proaspătă, în timp ce la romano-catolici nu. În replică, preotul catolic Francisc Doboș afirmă: "Nu ai cum să nu-l iubești".
O nouă declarație ciudată vine de la Arhiepiscopul Tomisului. ÎPS Teodosie spune că la ortodocși "vine lumina" și aghiazma se păstrează proaspătă, în timp ce la romano-catolici nu. În replică, preotul catolic Francisc Doboș afirmă: "Nu ai cum să nu-l iubești".Arhiepiscopul Tomisului, a fost întrebat, sâmbătă seara, la "Interviurile lui Cristoiu" de la Aleph News, dacă se poate vorbi și în biserica ortodoxă de o confruntare între păstrarea tradițiilor și modernizare."Nu. Noi suntem unitari în păstrarea tradițiilor", a răspuns Înalt Prea Sfinţitul Teodosie.Întrebat, mai departe, de ce catolicii merg pe modernizare, IPS Teodosie a spus: "Sunt cu aggiornamento. Biserica romano-catolică a renunțat la tradiția primară, dar am fost una. Ei au fost ortodocși. Au ieșit dintre noi ca să se deosebească de noi. Sigur, au luat alte practici, alte învățături, dar iată, noi avem un semn de la Dumnezeu, la noi lumina vine, la ei nu vine. La noi aghiazma este proaspătă și peste 10-20 de ani, la ei nu este".În continuare, Arhiepiscopul Tomisului a afirmat că biserica romano-catolică "se dezvoltă pe orizontală", în timp ce cea ortodoxă are "mai mult o afirmare pe verticală": "Tot timpul avem chemarea Sfântului Duh. Că și la Liturghia catolică nu este chemat Sfântul Duh să prefacă darurile, Papa le trimite tuturor ca niște pișcoturi și toți primesc de acolo, cu centralizarea. Dar fiecare merge cu tradiția lui, noi ne respectăm, nu avem tensiuni, dar nu putem să avem comuniune decât în faptele bune".Întrebat de MEDIAFAX despre afirmația Arhiepiscopului Tomisului, preotul catolic Francisc Doboș a spus că IPS Teodosie "este de o candoare și de o simpatie debordantă atunci când se referă la catolici: pișcotari fără lumină, cu aghiazmă învechită și cu Duhul Sfânt cam rătăcit"."Nu ai cum să nu-l iubești. Păcat că Patriarhia Română a fost cam aspră cu Sfinția Sa", a adăugat Doboș.